କୋରୋନା ନେଇ ଗୁଜବ ପ୍ରଚାର କଲେ ହେବ ଦେଶଦ୍ରୋହ\nଦିଲ୍ଲୀରେ ସ୍ବାସ୍ଥ୍ୟକର୍ମୀଙ୍କ ପାଇଁ ୧ କୋଟିର ବୀମା, ୪ ଡାକ୍ତର\nବିଦେଶରୁ ଦାନ ଗ୍ରହଣ କରିବ ପିଏମ୍ କେୟାର୍ସ ଫଣ୍ଡ୍\nଚୀନରେ ବିନା ଲକ୍ଷଣରେ ୧୫୪୧ କୋରୋନା ପଜିଟିଭ୍\nଦ୍ୱିତୀୟ ବିଶ୍ୱଯୁଦ୍ଧ ପରେ କୋରୋନା ସବୁଠୁ ବଡ଼ ସଙ୍କଟ\nନିୟମ ଭାଙ୍ଗି କ୍ବାରେଣ୍ଟାଇନ୍ ସେଣ୍ଟର୍କୁ ଗଲେ ୫୪\nଭୁବନେଶ୍ବରଃ ଓଡ଼ିଶାରେ କୋରୋନା ଆକ୍ରାନ୍ତଙ୍କ ସଂଖ୍ୟା ବୃଦ୍ଧି ପାଇବା ପରେ ସରକାରଙ୍କ ପକ୍ଷରୁ ୩ଟି ସହରକୁ ୪୮ ଘଣ୍ଟିଆ ଶଟ୍ଡାଉନ୍ ଘୋଷଣା କରାଯାଇଛି। ରାଜଧାନୀ ମହାନଗର ନିଗମ, କଟକ ମହାନଗର ନିଗମ, ଭଦ୍ରକ ପୌରାଞ୍ଚଳ ସମେତ ଭୁବନେଶ୍ବ ଆଖାପାଖ ୧୭ଟି ପଞ୍ଚାୟତରେ ଏହି ୪୮ ଘଣ୍ଟିଆ ଶଟ୍ଡାଉନ୍ ଲାଗୁ କରାଯାଇଛି। ରବିବାର ରାତି ୮ଟା ପର୍ଯ୍ୟନ୍ତ ଏହା ବଳବତ୍ତର ରହିବ। ତେବେ ଭୁବନେଶ୍ବର, କଟକ ଏବଂ ଭଦ୍ରକ ସହରରେ ଏହାର ପ୍ରଭାବ ଦେଖିବାକୁ ମିଳିଛି। ରାସ୍ତାଘାଟ ଶୂନ୍ଶାନ୍ ହୋଇଥିବା ବେଳେ ଲୋକମାନେ ଘରୁ ବାହାରକୁ ବାହାରୁ ନାହାନ୍ତି। ସ୍ଥାନୀୟ ପ୍ରଶାସନ ପକ୍ଷରୁ ଚିହ୍ନଟ ଔଷଧ ଦୋକାନ ଓ ପେଟ୍ରୋଲ୍ ପମ୍ପକୁ ଛାଡ଼ିଦେଲେ ବାକି ସବୁ ଦୋକାନ ବନ୍ଦ ରହିଛି। ଏଥିସହ ସରକାରଙ୍କ ପକ୍ଷରୁ ପୋଲିସ୍ ପାଟ୍ରୋଲିଂକୁ କଡ଼ାକଡ଼ି କରାଯାଇଛି। ଭୁବନେଶ୍ବରର ବିଭିନ୍ନ ଛକ ସ୍ଥାନରେ ଜୋର୍ଦାର ଯାଞ୍ଚ କରାଯାଉଛି। ତେବେ ଶଟ୍ଡାଉନ୍ ନିୟମ ଭାଙ୍ଗିବା ଅଭିଯୋଗରେ ମଧ୍ୟାହ୍ନ ସୁଦ୍ଧା ୫୪ ଜଣଙ୍କୁ ବାଧ୍ୟତାମୂଳକ କ୍ୱାରେଣ୍ଟାଇନ୍ ସେଣ୍ଟର୍କୁ ପଠାଇଛି। ଏଥିସହିତ ୬୪ଜଣ ଅଟକ ଅଛନ୍ତି। ଏହି ନିୟମ ଭାଙ୍ଗି ଭୁବନେଶ୍ବରର ୪୫ ଏବଂ ଭଦ୍ରକର ୯ ଜଣଙ୍କୁ କ୍ୱାରେଣ୍ଟାଇନ୍ ସେଣ୍ଟର୍କୁ ପଠାଇ ଦିଆଯାଇଛି।\nକ୍ୱାରେଣ୍ଟାଇନ୍ରେ ସାର୍ ଗଙ୍ଗାରାମ ହସ୍ପିଟାଲର ୧୦୮\nନୂଆଦିଲ୍ଲୀଃ ଭାରତରେ ଧୀରେ ଧୀରେ ବଢ଼ିବାରେ ଲାଗିଛି କୋରୋନା ସଂକ୍ରମଣ। ବର୍ତ୍ତମାନ ସମୟରେ ଭାରତର ୨୯ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ କୋରୋନା ଭୂତାଣୁ ବ୍ୟାପିସାରିଛି। କୋରୋନା ଆକ୍ରାନ୍ତଙ୍କୁ ଚିକିତ୍ସା କରିବା ବେଳେ ଏବେ ଦିଲ୍ଲୀର ସାର୍ ଗଙ୍ଗାରାମ ହସ୍ପିଟାଲର ମୋଟ ୧୦୮ ଜଣ କର୍ମଚାରୀ କ୍ୱାରେଣ୍ଟାଇନ୍ର ସମ୍ମୁଖୀନ ହୋଇଛନ୍ତି। ଶନିବାର ଦିଲ୍ଲୀର ଗଙ୍ଗାରାମ ହସ୍ପିଟାଲ କର୍ତ୍ତୃପକ୍ଷ ଡାକ୍ତର, ନର୍ସ ଓ ହସ୍ପିଟାଲର ଅନ୍ୟ କର୍ମଚାରୀଙ୍କ ସମେତ ୧୦୮ ଜଣଙ୍କୁ କ୍ୱାରେଣ୍ଟାଇନକୁ ପଠାଇ ଦେଇଥିବା ଜଣାପଡିଛି। ଅନ୍ୟ ରୋଗର ଚିକିତ୍ସା ପାଇଁ ହସ୍ପିଟାଲକୁ ଆସିଥିବା ୨ ଜଣଙ୍କ ଟେଷ୍ଟ ରିପୋର୍ଟ କୋରୋନା ପଜିଟିଭ ଜଣାପଡ଼ିବା ପରେ ଏହି ଦୁଇ ଆକ୍ରାନ୍ତଙ୍କ ସଂସ୍ପର୍ଶରେ ଆସିଥିବା ୧୦୮ ଜଣଙ୍କୁ କର୍ତ୍ତୃପକ୍ଷ କ୍ୱାରେଣ୍ଟାଇନକୁ ପଠାଇ ଦେଇଛନ୍ତି।\nମୃତ୍ୟୁଦଣ୍ଡ ପାଇପାରନ୍ତି ସାଉଦି ଆରବ ଶପିଂ ମଲ୍ରେ ଛେପ\nରିୟାଦ୍ଃ ସାଉଦି ଆରବର ଏକ ଶପିଂ ମଲ୍ର ଟ୍ରଲି ଉପରେ ଛେପ ପକାଇ ଗିରଫ ହୋଇଥିବା ଜଣେ ଅଜ୍ଞାତ ବ୍ୟକ୍ତି ଦୋଷୀ ସାବ୍ୟସ୍ତ ହେଲେ ମୃତ୍ୟୁଦଣ୍ଡ ପାଇପାରନ୍ତି। ବିଚାର ବିଭାଗୀୟ କାର୍ଯ୍ୟାଳୟ ସୂତ୍ରରୁ ତଥ୍ୟ ସଂଗ୍ରହ କରି ଏ କଥା ପ୍ରକାଶ କରିଛି ଗଲଫ୍ ନିଉଜ୍। ଉତ୍ତର-ପଶ୍ଚିମ ସାଉଦି ଆରବର ହୈଲ୍ ଅଞ୍ଚଳରେ ଥିବା ଏକ ଶପିଂ ମଲ୍ର ଟ୍ରଲିରେ ଛେପ ପକାଉଥିବା ବେଳେ ତାଙ୍କୁ ଗିରଫ କରାଯାଇଥିଲା। ସମ୍ପ୍ରତି ସାଉଦି ରାଜତନ୍ତ୍ର କୋରୋନା ଭାଇରସ୍ ସହ ସଂଗ୍ରାମ ଚଳାଉଥିବା ବେଳେ ଏହି ଘଟଣା ଘଟିଛି। ଗିରଫ ହେବାର କିଛି ସମୟ ପରେ ସମ୍ପୃକ୍ତ ବ୍ୟକ୍ତିଙ୍କୁ ଦୂରରୁ ଥାଇ କିଛି ପଚରା ଉଚୁରା କରାଯାଇଛି। କିନ୍ତୁ ସେ ଛେପ ପକାଇବାର ଉଦ୍ଦେଶ୍ୟ ସ୍ପଷ୍ଟ ହୋଇନାହିଁ।\nଇରାନ୍ ବାଚସ୍ପତି ଓ ଇସ୍ରାଏଲ୍ ସ୍ବାସ୍ଥ୍ୟମନ୍ତ୍ରୀଙ୍କୁ କୋରୋନା, ୫୬ ହଜାର ଟପିଲା ମୃତ୍ୟୁସଂଖ୍ୟା\nକୋରୋନା ଭୂତାଣୁ ବ୍ୟାପିଚାଲିଥିବାରୁ ଶୁକ୍ରବାର ସୁଦ୍ଧା ସମଗ୍ର ବିଶ୍ବରେ ମୃତକଙ୍କ ସଂଖ୍ୟା ୫୬ ହଜାରକୁ ଟପି ୫୬ ହଜାର ୫୭୦ରେ ପହଞ୍ଚିଯାଇଛି। ସେହିପରି ୧୦ ଲକ୍ଷ ୬୨ ହଜାର ୨୩୭ ଜଣ ଆକ୍ରାନ୍ତ ହୋଇଛନ୍ତି। ଶୁକ୍ରବାର ଆକ୍ରାନ୍ତ ହୋଇଥିବା ପ୍ରମୁଖ ବ୍ୟକ୍ତିବିଶେଷଙ୍କ ମଧ୍ୟରେ ଇରାନ୍ ସଂସଦର ବାଚସ୍ପତି ଓ ଇସ୍ରାଏଲ୍ ସ୍ବାସ୍ଥ୍ୟମନ୍ତ୍ରୀ ମଧ୍ୟ ରହିଛନ୍ତି। ଇସ୍ରାଏଲ୍ ସ୍ବାସ୍ଥ୍ୟମନ୍ତ୍ରୀ କୋରୋନା ପଜିଟିଭ୍ ବାହାରିବା ପରେ ତାଙ୍କ ସଂସ୍ପର୍ଶରେ ଆସିଥିବା ଅନେକ ଶୀର୍ଷ ଅଧିକାରୀଙ୍କୁ ମଧ୍ୟ ନିଃସଙ୍ଗବାସରେ ରହିବାକୁ ପଡ଼ିଥିବା ଜଣାପଡ଼ିଛି। ଇସ୍ରାଏଲ୍ ସ୍ବାସ୍ଥ୍ୟମନ୍ତ୍ରୀଙ୍କ ନମୁନା ଗତ ଗୁରୁବାର ପଜିଟିଭ୍ ବାହାରିଥିଲା। ଅନ୍ୟପକ୍ଷରେ ଇରାନ ସଂସଦର ବାଚସ୍ପତି ଅଲୀ ଲାରିଜାନିଙ୍କ ଅସୁସ୍ଥତା ନେଇ ୱେବସାଇଟରେ ସୂଚନା ଦିଆଯାଇଛି। ସେ ନିଃସଙ୍ଗବାସରେ ରହିବା ସହ ତାଙ୍କର ଚିକିତ୍ସା ଚାଲିଛି ବୋଲି କୁହାଯାଇଛି। ଇରାନ ବିଶ୍ବର ଅନ୍ୟତମ ପ୍ରମୁଖ କେନ୍ଦ୍ରସ୍ଥଳ ପାଲଟିଥିବା ବେଳେ ଗୁରୁବାର ଏଠାରେ ୧୨୪ ଜଣଙ୍କର ମୃତ୍ୟୁ ଘଟିବା ଫଳରେ ଦେଶରେ ମୃତକଙ୍କ ସଂଖ୍ୟା ୩ ହଜାର ୧୬୦ରେ ପହଞ୍ଚିଛି।\nକୋରୋନା ଲଢ଼େଇରେ ଚୀନର ସହଯୋଗକୁ ପ୍ରଶଂସା କଲେ ଟ୍ରମ୍ପ\nକୋରୋନା ଭାଇରସ୍ ସ୍ଥିତି ବିଶ୍ୱରେ ଉଦ୍ବେଗଜନକ ରହିଥିବା ବେଳେ ଚୀନରେ ଏହା କେତେକାଂଶରେ ନିୟନ୍ତ୍ରଣାଧୀନ ରହିଛି। ପୂର୍ବାପେକ୍ଷା ଆକ୍ରାନ୍ତଙ୍କ ସଂଖ୍ୟା ସେଭଳି ଆଉ ନାହିଁ। ଫଳରେ ଚୀନ ଅନ୍ୟ କୋରୋନା ଭାଇରସ୍ ସଂକ୍ରମିତ ଦେଶଗୁଡ଼ିକୁ ସହଯୋଗ କରିବା ଲାଗି ଆଗେଇ ଆସିଛି। ବ୍ୟକ୍ତିଗତ ସୁରକ୍ଷା କିଟ୍, ମେଡିକାଲ ସପୋର୍ଟ ସହ ଅନ୍ୟାନ୍ୟ ସହଯୋଗ ଚୀନ ଯୋଗାଇବା ଆରମ୍ଭ କରିଛି। ଚୀନର ଏଭଳି ପ୍ରୟାସକୁ ଆମେରିକାର ରାଷ୍ଟ୍ରପତି ଡୋନାଲ୍ଡ ଟ୍ରମ୍ପ ସ୍ବାଗତ କରିଛନ୍ତି।\nୠଣ ପରିଶୋଧ ଅବଧି ବଢ଼ାଇବାକୁ\nବୀମା ନବୀକରଣ ପାଇଁ\nବର୍ତ୍ତମାନ ସମୟରେ କୋରୋନା ଭୂତାଣୁଜନିତ ବିଭୀଷିକା ଜାରି ରହିଥିବା ବେଳେ ଜୀବନ ବୀମା କମ୍ପାନୀମାନଙ୍କୁ ସେମାନଙ୍କ ଉପଭୋକ୍ତାଙ୍କୁ ଅତିରିକ୍ତ ମହଲତ ଦେବା ସକାଶେ ବୀମା ନିୟାମକ ଉନ୍ନୟନ ପ୍ରାଧିକରଣ (ଆଇଆର୍ଡିଏ) ପକ୍ଷରୁ ନିର୍ଦେଶ ଦିଆଯାଇଛି। କମ୍ପାନୀମାନେ ଅତି କମ୍ରେ ନିଜ ନିଜର ଉପଭୋକ୍ତାଙ୍କୁ ୩୦ ଦିନର ମହଲତ ଦେବାକୁ ଏହି ନିର୍ଦେଶନାମାରେ କୁହାଯାଇଛି। କୋରୋନା ଭୂତାଣୁ ତା'ର କାୟା କ୍ରମଶଃ ବୃଦ୍ଧି କରିଚାଲିଥିବାରୁ ଏହାକୁ ନିୟନ୍ତ୍ରଣ କରିବା ସକାଶେ କେନ୍ଦ୍ର ଓ ରାଜ୍ୟ ସରକାର କଠୋର ପଦକ୍ଷେପ ନେଇଛନ୍ତି। ଏହି ପଦକ୍ଷେପ ସ୍ବରୂପ ଅଧିକାଂଶ ରାଜ୍ୟରେ ଏବେ ଲକ୍ଡାଉନ୍ ଘୋଷଣା କରାଯାଇସାରିଛି। ତେଣୁ ଉପଭୋକ୍ତାମାନଙ୍କୁ ଏପରି ପରିସ୍ଥିତିରେ ଜୀବନ ବୀମା କମ୍ପାନୀମାନେ ସାମାନ୍ୟ ଆଶ୍ବସ୍ତି ଦେବାର ଆବଶ୍ୟକତା ରହିଛି ବୋଲି ଆଇଆର୍ଡିଏ ପକ୍ଷରୁ କୁହାଯାଇଛି। ବିଶେଷକରି ସ୍ବାସ୍ଥ୍ୟ ବୀମା ଉପଭୋକ୍ତାଙ୍କୁ ସେମାନଙ୍କ ପଲିସି ନବୀକରଣ ପାଇଁ ଏହି ମହଲତ ଦେବା ସକାଶେ କୁହାଯାଇଛି।\nରଣବୀର-ଦୀପିକା ବି କରୋନା ବିରୋଧୀ ଲଢ଼େଇରେ ସାମିଲ\nଏବେ ଦେଶରେ ଯେଉଁଭଳି ଭାବେ କରୋନା ଭାଇରସ କାୟା ବିସ୍ତାର କରିଚାଲିଛି, ଏହାକୁ ଦ୍ଷ୍ଟିରେ ରଖି ଦେଶର ପ୍ରତ୍ୟେକ ଦାୟିତ୍ବବାନ ନାଗରିକ ସହାୟତା କରିଚାଲିଛନ୍ତି। ଯେଉଁଥିରେ ବଲିଉଡ ସେଲିବ୍ରିଟିମାନେ ମଧ୍ୟ ଆଗେଇ ଆସିଛନ୍ତି। ସେମାନେ କୋରୋନା ଭାଇରସ ବିରୋଧରେ ଚାଲିଥିବା ଯୁଦ୍ଧ ପାଇଁ ପିଏମ କେୟାର୍ସ ଫଣ୍ଡକୁ ସହାୟତା କରୁଥିବା ଦେଖିବାକୁ ମିଳୁଛି। ଅକ୍ଷୟ କୁମାରଙ୍କ ଠାରୁ ଆରମ୍ଭ କରି କାର୍ତ୍ତିକ ଆର୍ୟନଙ୍କ ପର୍ଯ୍ୟନ୍ତ ଅନେକ ସେଲିବ୍ରିଟି ପିଏମ କେୟାର୍ସ ଫଣ୍ଡକୁ କୋଟି କୋଟି ଟଙ୍କା ଦାନ କରିଥିବା ବେଳେ ଏବେ ଏହି ତାଲିକାରେ ଲୋକପ୍ରିୟ ସେଲିବ୍ରିଟି ଯୋଡ଼ି ରଣବୀର ସିଂ ଓ ଦୀପିକା ପାଦୁକୋନଙ୍କ ନାମ ଯୋଡ଼ିହୋଇଛି।\nସୋସାଲ ମିଡିଆରେ ଚାଟ ଶୋ' ହୋଷ୍ଟ କରିବେ ସନ୍ନି\nବଲିଉଡ ଅଭିନେତ୍ରୀ ସନ୍ନି ଲିଓନିଙ୍କ ସାରା ବିଶ୍ବରେ ଅନେକ ପ୍ରଶଂସକ ରହିଛନ୍ତି। ସବୁବେଳେ ଚର୍ଚ୍ଚାରେ କିପରି ରହିପାରିବେ ତାହା ମଧ୍ୟ ସନ୍ନିଙ୍କୁ ଭଲଭାବେ ଜଣା। ସୋସାଲ ମିଡିଆରେ ସବୁବେଳେ ଚର୍ଚ୍ଚାରେ ରହୁଥିବା ସନ୍ନି ଏବେ ନିଜ ପ୍ରଶଂସକଙ୍କ ପାଇଁ ସରପ୍ରାଇଜ ଆଣିବାକୁ ଯାଉଛନ୍ତି। ଯେତେବେଳେ କୋରୋନା ଭାଇରସ ପାଇଁ ସାରା ଦେଶରେ ଲୋକମାନେ ଲକଡାଉନ ହୋଇ ଘରେ ରହୁଛନ୍ତି, ସେତେବେଳେ ସନ୍ନିଙ୍କ ଏହି ସରପ୍ରାଇଜ ଆହୁରି ସ୍ବତନ୍ତ୍ର ହେବାକୁ ଯାଉଛି। ସନ୍ନି ସୋସାଲ ମିଡିଆରେ ଏକ ଚାଟ ଶୋ' ହୋଷ୍ଟ କରିବାକୁ ଯାଉଛନ୍ତି।\nଘୁଞ୍ଚିଲା ଟୋକିଓ ଅଲିମ୍ପିକ୍ସ\nକୋରୋନା ଭୂତାଣୁର ବର୍ଦ୍ଧିତ ପ୍ରଭାବ କାରଣରୁ ପାଖାପାଖି ମାସେ ଧରି ଆସନ୍ତା ଜୁଲାଇ-ଅଗଷ୍ଟରେ ହେବାକୁ ଥିବା ଟୋକିଓ ଅଲିମ୍ପିକ୍ସ ଆୟୋଜକ ଏହି ପ୍ରତିଯୋଗିତାକୁ ନିର୍ଦ୍ଧାରିତ ସମୟରେ କରିବେ ବୋଲି ଦୃଢ଼ୋକ୍ତି ପ୍ରକାଶ କରିଆସୁଥିଲେ। କିନ୍ତୁ ମଙ୍ଗଳବାର ସେମାନେ କୋରୋନାର ବ୍ୟାପକ ପ୍ରଭାବ ପରିପ୍ରେକ୍ଷୀରେ ଏହି ମହାକୁମ୍ଭକୁ ବର୍ଷେ ପାଇଁ ଘୁଞ୍ଚାଇ ଦେବାକୁ ନିଷ୍ପତ୍ତି ନେଇଛନ୍ତି। ଅନ୍ତର୍ଜାତୀୟ ଅଲିମ୍ପିକ୍ କମିଟି (ଆଇଓସି) ଓ ଜାପାନ ପ୍ରଧାନମନ୍ତ୍ରୀ ଶିଞ୍ଜୋ ଆବେ ଏବଂ ସ୍ଥାନୀୟ ଆୟୋଜକମାନେ ଏଥିରେ ସହମତ ହୋଇଛନ୍ତି। ଆସନ୍ତା ବର୍ଷ ଏହି ପ୍ରତିଯୋଗିତା ଆୟୋଜିତ ହେଲେ ଅନେକ ଅନ୍ତର୍ଜାତୀୟ ପ୍ରତିଯୋଗିତା ପ୍ରଭାବିତ ହେବାର ଆଶଙ୍କା ରହିଛି। କିନ୍ତୁ ଚଳିତ ବର୍ଷ ଏହା ଆୟୋଜିତ ନ ହେବା ସପକ୍ଷରେ ନିଷ୍ପତ୍ତି ହେବାରୁ ବିଶ୍ବର ବିଭିନ୍ନ ଦେଶର ଆଥଲେଟ୍ମାନେ ବେଶ୍ ଆଶ୍ବସ୍ତ ହୋଇଛନ୍ତି। ଏନେଇ ଆଇଓସି ପକ୍ଷରୁ ଜାରି ଏକ ବିବୃତିରେ ଏହି ପ୍ରତିଯୋଗିତା ଆସନ୍ତା ବର୍ଷ ଗ୍ରୀଷ୍ମୠତୁରେ ହିଁ ହେବ ବୋଲି କୁହାଯିବା ସହ ଏହି ପ୍ରତିଯୋଗିତାର ନାମ ୨୦୨୦ ଟୋକିଓ ଅଲିମ୍ପିକ୍ସ ରହିବ ବୋଲି କୁହାଯାଇଛି।\nସ୍ପେନୀୟ ଫୁଟବଲ୍ କୋଚ୍ଙ୍କ ଜୀବନ\nସ୍ପେନ୍ ଫୁଟବଲ୍ କୋଚ୍ ଫ୍ରାନ୍ସିସ୍କୋ ଗାର୍ସିଆଙ୍କର ଗତ ରବିବାର ରାତିରେ ମୃତ୍ୟୁ ଘଟିଛି। ବର୍ତ୍ତମାନ ସମଗ୍ର ବିଶ୍ବରେ କୋକୁଆ ଭୟ ସୃଷ୍ଟି କରିଥିବା କୋରୋନା ଭାଇରସ୍ ଏହି ଯୁବ ଫୁଟବଲ୍ କୋଚ୍ଙ୍କ ଜୀବନ ନେଇଛି। ୨୧ ବର୍ଷୀୟ ଗାର୍ସିଆ ପାଖାପାଖି ୪ ବର୍ଷ ହେଲା ମାଲାଗାଭିତ୍ତିକ ଆଟ୍ଲେଟିକୋ ପୋର୍ଟାଡା ଆଲ୍ଟା ଦଳର କୋଚ୍ ଭାବେ କାର୍ଯ୍ୟ କରିଆସୁଥିଲେ। ତେବେ ନିକଟରେ ତାଙ୍କଠାରେ କୋରୋନା ଭୂତାଣୁ ସଂକ୍ରମଣ ପରି ଲକ୍ଷଣ ଦେଖାଯିବାରୁ ଗାର୍ସିଆଙ୍କୁ ନିଃସଙ୍ଗବାସରେ ରଖାଯାଇଥିଲା। ତା'ଛଡ଼ା ଏହି ଯୁବ ଫୁଟବଲ୍ କୋଚ୍ଙ୍କୁ ହସ୍ପିଟାଲ୍ରେ ଭର୍ତ୍ତି କରାଯିବା ପରେ ସେ ଲିଉକୋମିଆ ରୋଗରେ ମଧ୍ୟ ପୀଡ଼ିତ ଥିବା ଡାକ୍ତରମାନେ ସୂଚନା ଦେଇଥିଲେ। ତେବେ ଅଦ୍ୟାବଧି ସ୍ପେନ୍ରେ ୩ ଶହ ଲୋକ ଏହି ଭୂତାଣୁ ଆକ୍ରମଣରେ ମୃତ୍ୟୁବରଣ କରିସାରିଥିବା ବେଳେ ମାଲାଗା ଅଞ୍ଚଳରେ ୫ ଜଣଙ୍କର ମୃତ୍ୟୁ ଘଟିଛି। ତେବେ ମାଲାଗା ଅଞ୍ଚଳର ମୃତକମାନଙ୍କ ବୟସ ୭୦ରୁ ୮୦ ବର୍ଷ ମଧ୍ୟରେ ଥିବା ବେଳେ ଗାର୍ସିଆ ସର୍ବକନିଷ୍ଠ ବୋଲି କୁହାଯାଇଛି।\nଭାରତ ଖୁବ୍ ଶୀଘ୍ର କୋରୋନା ଟିକା\nସାରା ବିଶ୍ବରେ ହାହାକାର ସ୍ଷ୍ଟି କରିଥିବା କୋରୋନା ଭାଇରସ ବିରୋଧରେ ଅନ୍ତିମ ଯୁଦ୍ଧ ଆରମ୍ଭ କରିଥିବା ଭାରତର ସର୍ବୋଚ୍ଚ ସଂସ୍ଥା ନ୍ୟାସନାଲ ଇନଷ୍ଟିଚ୍ୟୁଟ ଅଫ ଇମ୍ୟୁନୋଲୋଜି (ଏନଆଇଆଇ)ର ବୈଞାନିକମାନେ କୋଭିଡ-୧୯ର ଟିକା (ଭ୍ୟାକ୍ସିନ) ବିକଶିତ କରିବା ଲାଗି ଦିନରାତି ଏକ କରିଦେଇଛନ୍ତି। ଏ ନେଇ ଏନଆଇଆଇର ନିର୍ଦେଶକ ସୂଚନା ଦେଇଛନ୍ତି। ଟିକା ବିକଶିତ କରୁଥିବା ଭାରତର ସର୍ବୋଚ୍ଚ ସଂସ୍ଥା ନ୍ୟାସନାଲ ଇନଷ୍ଟିଚ୍ୟୁଟ ଅଫ ଇମ୍ୟୁନୋଲୋଜି (ଏନଆଇଆଇ) ଏହି ପ୍ରକଳ୍ପକୁ ସାକାର କରିବା ପାଇଁ ଟପ୍ ଟେନ୍ ବୈଞାନିକଙ୍କ ଟିମ୍ ତିଆରି କରିଛନ୍ତି।\nଏବେ ହୋମ୍ କ୍ବାରେଣ୍ଟାଇନ୍ ହିଁ\nଟ୍ରାଭେଲିଂ ଜରୁରୀ ଥିଲେ ଆପଣାନ୍ତୁ\nକରୋନା ପ୍ରଭାବଃ ବିଶ୍ବର ଏସବୁ\nକର୍ମଜୀବୀ ମହିଳାଙ୍କ ପାଇଁ ସମସ୍ୟା\nସାରା ଦେଶରେ କୋରୋନା ଭାଇରସ ସଂକ୍ରମଣ ବଢ଼ିଚାଲିଥିବାକୁ ଦ୍ଷ୍ଟିରେ ରଖି ଭାରତ ସରକାରଙ୍କ ଦ୍ବାରା ୨୫ ମାର୍ଚ୍ଚରୁ ପୂରା ଦେଶରେ ଲକଡାଉନ ଘୋଷଣା କରାଯାଇଛି। ଅଫିସ ଯାଇ ପାରୁ ନ ଥିବା କାରଣରୁ ଲୋକେ ଘରୁ ନିଜର ସମସ୍ତ ଅଫିସିଆଲ କାମ କରୁଛନ୍ତି। ଭାରତରେ କୋରୋନା ଭାଇରସ ଲକଡାଉନର ସବୁଠାରୁ ବଡ଼ ବିଡ଼ମ୍ବନା ହେଉଛି ମହିଳାଙ୍କ ପାଇଁ ଏହି ସମୟରେ କାମର ବୋଝ ହାଲୁକା ହେବା ବଦଳରେ ଦୁଇଗୁଣା ହୋଇଯାଉଛି। ତେଣୁ ଲକଡାଉନ ମହିଳାଙ୍କ ପାଇଁ ସମସ୍ୟା ପାଲଟିବାରେ ଲାଗିଛି। ସୂଚନାଯୋଗ୍ୟ, ଏଥିପାଇଁ କର୍ମଜୀବୀ ମହିଳାମାନେ ଗୋଟିଏ ପଟେ ୱାର୍କ ଫ୍ରମ ହୋମ କରି ୯ରୁ ୧୦ ଘଣ୍ଟା ଅଫିସ କାମ କରୁଥିବା ବେଳେ ବାକି ସମୟରେ ସେମାନଙ୍କୁ ଘର ଓ ପରିବାରର ପୂରା ଧ୍ୟାନ ଦେବାକୁ ପଡ଼ୁଛି। ତେଣୁ ସେମାନେ ଶାରୀରିକ ଓ ମାନସିକ ଭାବେ ଅଧିକ ଥକି ଯାଉଛନ୍ତି।\nକଳାବତୀଙ୍କ ସାହସକୁ ସଲାମଃ ନିଜ\nଲୋକେ କହନ୍ତି କେବଳ ଶିକ୍ଷିତ ବ୍ୟକ୍ତି ହିଁ ଦେଶ ନିର୍ମାଣରେ ସାହାଯ୍ୟର ହାତ ବଢ଼ାଇପାରିବେ। କିନ୍ତୁ ଆମ ଦେଶରେ ୫୮ ବର୍ଷୀୟା କଳାବତୀ ଦେବୀ ଏହି କଥାକୁ ଭୁଲ୍ ବୋଲି ପ୍ରମାଣିତ କରିଛନ୍ତି। ଚଳିତ ବର୍ଷ ମହିଳା ଦିବସ ଅବସରରେ ଭାରତର ରାଷ୍ଟ୍ରପତି ରାମନାଥ କୋବିନ୍ଦଙ୍କ ଦ୍ବାରା ନାରୀ ଶକ୍ତି ପୁରସ୍କାରରେ ସମ୍ମାନିତ ହୋଇଥିବା କଳାବତୀ କେବଳ ଦେଶର ନୁହେଁ, ବରଂ ପ୍ରତ୍ୟେକ ମହିଳାଙ୍କ ଗୌରବ ବଢ଼ାଇଛନ୍ତି। କେବଳ କଳାବତୀଙ୍କ ପାଇଁ ଏବେ କାନପୁର ଖୋଲା ମଳ ମୁକ୍ତ ହୋଇପାରିଛି।\nଲକଡାଉନ ଓ ୱାର୍କ ଫ୍ରମ୍ ହୋମ୍ ସ୍ଥିତିରେ ଲୋକେ ନିଜକୁ ଏଣ୍ଟରନେଟମେଣ୍ଟ କରିବା ପାଇଁ ନୂଆ ନୂଆ ଉପାୟ ଖୋଜିବାରେ ଲାଗିଛନ୍ତି। ବିଶେଷକରି ଯେଉଁ ଲୋକମାନେ ପରିବାର ସହିତ ରହୁଛନ୍ତି, ସେମାନଙ୍କ ଟାଇମ୍ ପାସ ହୋଇଯାଉଛି। ଏପରିସ୍ଥଳେ ଏକୁଟିଆ ରହୁଥିବା ରହୁଥିବା ଲୋକଙ୍କର ଅଧିକ ସମସ୍ୟା ହେଉଛି। ଏପରିସ୍ଥଳେ ସେମାନଙ୍କ ପାଖରେ ସାରାଦିନ ଚାଟ୍ କରିବା କିମ୍ବା କଥାହେବାକୁ କେହି ନ ଥାନ୍ତି। କିନ୍ତୁ ସିଙ୍ଗଲ ଲୋକମାନେ ହୁଏତ ଅନୁଭବ କରି ନ ଥିବେ ସେମାନେ କପଲ୍ କିମ୍ବା ପରିବାର ସହିତ ରହୁଥିବା ଲୋକଙ୍କ ତୁଳନାରେ ଅଧିକ ଖୁସି ଅଛନ୍ତି।\nବାଜି ମାରିଲେ ସିକ୍କିମ ଗାର୍ଲ\nଏମ୍ଟିଭିରେ ୨୨ ଡିସେମ୍ବରରେ ଆରମ୍ଭ ହୋଇଥିବା ଶୋ' 'ସୁପର ମଡେଲ୍ ଅଫ୍ ଦ ଇଅର'ର କନ୍ସେପ୍ଟ ବୁଝିବା ସମସ୍ତଙ୍କ ପାଇଁ ସହଜ ନ ଥିଲା। ସମସ୍ତେ ଭାବୁଥିଲେ ମଡେଲିଂ କରିବେ, ତାହା ପୁଣି ନିଜ ଅସଲ ରୂପ ଦେଖାଇ। ଏହା କିପରି ସମ୍ଭବ? ତେବେ ଶେଷରେ ଏହି ଶୋ'ର ଟାଇଟଲ ହାସଲ କରିଛନ୍ତି ମନିଲା ପ୍ରଧାନ। ଚାଲନ୍ତୁ ଜାଣିବା ମନିଲାଙ୍କ ସମ୍ପର୍କରେ କିଛି ରୋଚକ କଥା।\nହୋଶ୍ ଉଡ଼ାଇଦେବ କରୀନାଙ୍କ ଏହି\nବଲିଉଡ୍ ଫ୍ୟାସିନିଷ୍ଟା କରୀନା କପୁର ଖାନ ଅଧିକାଂଶ ସମୟରେ କାଜୁଆଲ୍ ଲୁକ୍ରେ ନଜର ଆସନ୍ତି। କିନ୍ତୁ ତାଙ୍କ ଷ୍ଟାଇଲ୍ ଏପରି ହୋଇଥାଏ, ଯାହା ସମସ୍ତଙ୍କ ମଧ୍ୟରେ ଏକ ଛାପ ଛାଡ଼ି ଯାଇଥାନ୍ତି। ଏଥର ବି ଯେତେବେଳେ ବେଗମ ନିଜ ପତି ସୈଫ ଅଲୀ ଖାନ ଓ ତୈମୁର ଅଲୀ ଖାନଙ୍କ ସହିତ ନଜର ଆସିଥିଲେ ତାଙ୍କ ଲୁକ୍ ଏପରି ଥିଲା, ଯାହା ସାଧାରଣ ଝିଅଙ୍କୁ ମଧ୍ୟ ଷ୍ଟାଇଲିଶ୍ ଲୁକ୍ ଦେବ। ତେବେ କରୀନାଙ୍କ ଏହି ଲୁକ୍କୁ କପି କରିବା ଲାଗି କରୀନାଙ୍କ କପଡ଼ାକୁ ମଧ୍ୟ କପି କରିବାକୁ ପଡ଼ିବ।\nଅଭିନେତାଙ୍କର ବି ପିଙ୍କ୍ ଡ୍ରେସ୍\nଆପଣ ଅନେକ ଲୋକ କହୁଥିବା ଶୁଣିଥିବେ, ପିଙ୍କ୍ ବା ଗୋଲାପୀ ରଙ୍ଗ ଝିଅଙ୍କ ପାଇଁ ହୋଇଥାଏ। ବ୍ଲୁ ବା ନୀଳ ରଙ୍ଗ ପୁଅଙ୍କ ପାଇଁ ହୋଇଥାଏ। ଏହି ଚିନ୍ତାଧାରା ପଛର କାରଣ କ'ଣ ରହିଛି, ଏ ସମ୍ପର୍କରେ ଚିନ୍ତା ନ କରି ଲୋକେ ଏହାକୁ ଅନୁସରଣ କରିବାରେ ଲାଗିଛନ୍ତି। ଯଦିଓ ଲୋକଙ୍କ ଚିନ୍ତାଧାରାକୁ ପ୍ରଭାବିତ କରିବାର କ୍ଷମତା ରଖୁଥିବା ବିଟାଉନ୍ ଅଭିନେତାମାନେ ରଙ୍ଗକୁ ନେଇ ଚାଲିଥିବା ଏହି ପୁରୁଣା ଧାରଣାକୁ ଚ୍ୟାଲେଞ୍ଜ କରୁଥିବା ଦେଖିବାକୁ ମିଳୁଛି। ଏହି କାରଣରୁ ସେମାନଙ୍କୁ ଅନେକ ସମୟରେ ପିଙ୍କ୍ କଲରର ପୋଷାକକୁ ଚିଲ୍ ଅନ୍ଦାଜରେ ପିନ୍ଧୁଥିବା ଦେଖିବାକୁ ମିଳୁଛି।\nଜାଣନ୍ତୁ କ୍ବାରେଣ୍ଟାଇନ ସମୟରେ\nକୋରୋନା ଭାଇରସ ଠାରୁ ରକ୍ଷା ପାଇବା ଲାଗି ସାରା ବିଶ୍ବର ଲୋକେ ଏବେ ନିଜକୁ କ୍ବାରେଣ୍ଟାଇନରେ ରଖିଛନ୍ତି। କିନ୍ତୁ ଘରେ ବନ୍ଦ ହୋଇ ରହିବା ଫଳରେ ଆମ ଲାଇଫଷ୍ଟାଇଲ ଓ ଶରୀର ଉପରେ ଏହାର ଗଭୀର ପ୍ରଭାବ ପଡ଼ୁଛି। ଏପରିସ୍ଥଳେ ଆପଣ ଡାଏଟ ନ ବଦଳାଇଲେ ଆପଣଙ୍କୁ ସମସ୍ୟାର ସମ୍ମୁଖୀନ ହେବାକୁ ପଡ଼ିପାରେ। ଏପରିସ୍ଥଳେ ବିଶ୍ବ ସ୍ବାସ୍ଥ୍ୟ ସଂଗଠନ (ଡବ୍ଲ୍ୟୁଏଚ୍ଓ) ଖାଦ୍ୟପେୟକୁ ନେଇ ଗାଇଡଲାଇନ ଜାରି କରିଛି। ଯାହାଫଳରେ ଘର ଭିତରେ ରହି ମଧ୍ୟ ନିଜକୁ ସୁସ୍ଥ ରଖିପାରିବେ। ଏହି ଡାଏଟ ପ୍ଲାନ ମଧ୍ୟ ଆପଣଙ୍କ ରୋଗ ପ୍ରତିରୋଧକ ଶକ୍ତିକୁ ମଜଭୁତ କରିବ। ଚାଲନ୍ତୁ ଜାଣିବା କ୍ବାରେଣ୍ଟାଇନ ସମୟରେ କ'ଣ ଖାଇବେ ଓ କାହାଠାରୁ ଦୂରେଇ ରହିବେ।\nଅନଲାଇନରେ ଖାଦ୍ୟ ଅର୍ଡର\nକୋରୋନା ଭାଇରସ ସଂକ୍ରମଣ ଦ୍ରୁତ ଗତିରେ ବଢ଼ିଚାଲିଛି। ଏପରିକି ସଂକ୍ରମଣରୁ ବର୍ତ୍ତିବା ଲାଗି ପ୍ରତ୍ୟେକ ଛୋଟବଡ଼ ଜିନିଷ ପ୍ରତି ଧ୍ୟାନ ଦେବା ଉଚିତ। ଅନେକ ଲୋକଙ୍କର ଫାଷ୍ଟଫୁଡ ଖାଇବାର ଅଭ୍ୟାସ ରହିଛି। ଏବେ ବି ଅନେକ ଲୋକ ଆଉଟଲେଟ ଜରିଆରେ ଅନଲାଇନ ଫୁଡ ଅର୍ଡର କରୁଛନ୍ତି। ତେଣୁ ଏଭଳି ସ୍ଥିତିରେ ଆପଣଙ୍କୁ ଏ ସମ୍ପର୍କରେ ଧ୍ୟାନ ଦେବା ଉଚିତ। ଆପଣ ଖାଦ୍ୟ ସହିତ କୋରୋନା ଭାଇରସକୁ ମଧ୍ୟ ଘରକୁ ଆମନ୍ତ୍ରଣ କରୁ ନାହାନ୍ତି ତ? ନିମ୍ନରେ କେତେକ ସୂଚନା ଦିଆଯାଇଛି। ଯାହା ଫଳରେ ଆପଣ ସଂକ୍ରମଣରୁ ରକ୍ଷା ପାଇବା ସହିତ ସୁସ୍ଥ ମଧ୍ୟ ରହିବେ।\nମୁଖ ଦୁର୍ଗନ୍ଧ ଦୂର କରିବା ଲାଗି ଆପଣାନ୍ତୁ ଏହି ଟିପ୍ସ\nଆପଣ ମୁଖ ଦୁର୍ଗନ୍ଧ ପାଇଁ ଚିନ୍ତାରେ ଅଛନ୍ତି କି? ଆପଣଙ୍କ ମୁଖ ଦୁର୍ଗନ୍ଧ ପାଇଁ ଲଜ୍ଜିତ ଅନୁଭବ କରୁଛନ୍ତି କି? ତେବେ ଏହି ଖବର ଆପଣଙ୍କ ପାଇଁ। ଆମ ଆଖପାଖରେ ରହୁଥିବା ଅଧିକାଂଶ ଲୋକ ଏହି ସମସ୍ୟାର ଶିକାର ଅଟନ୍ତି। ଅଧିକାଂଶ ଲୋକେ ଭାବନ୍ତି ମହଙ୍ଗା ଟୁଥ୍ପେଷ୍ଟ ବ୍ୟବହାର କରିବା ଫଳରେ ମୁଖ ଦୁର୍ଗନ୍ଧ ଦୂର ହୋଇଯିବ। କିନ୍ତୁ ଏହା ଠିକ୍ ନୁହେଁ। ଏଠାରେ ଏପରି କେତେକ ଘରୋଇ ଉପାୟ ଦିଆଯାଇଛି, ଯାହା ଆପଣଙ୍କୁ ଏହି ସମସ୍ୟାରୁ ମୁକ୍ତି ପାଇଁ ସାହାଯ୍ୟ କରିବ।
